Diari Oficial de la Generalitat Valenciana


Sumari del DOGV 5745, del 18-04-2008 (2008/4593)

ORDE d'11 d'abril de 2008, del conseller d'Immigració i Ciutadania, per la qual es convoquen sis beques per a la realització de pràctiques de formació complementària en matèria de cooperació al desenrotllament.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5745

Data del DOGV
:   18-04-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/4593


Data del document
:   11-04-2008

Organisme emissor
:   Conselleria d'Immigració i Ciutadania

Tipus de document
:   Ordre

Anàlisi jurídica

 Descriptors 

:   * voluntariat social
    * ajuda pública
    * suport econòmic
    * assignació per estudis
    * cooperació internacional

ORDE d'11 d'abril de 2008, del conseller d'Immigració i Ciutadania, per la qual es convoquen sis beques per a la realització de pràctiques de formació complementària en matèria de cooperació al desenrotllament. [2008/4593]
Antecedents de fet
En compliment del que preveu l'article segon del Decret 201/1997, d'1 de juliol, del Consell, i de les disposicions contingudes tant en la Llei 6/2007, de 9 de febrer, de la Generalitat, de la Cooperació al Desenrotllament de la Comunitat Valenciana (DOCV núm. 5450, de 14.02.2007), com en el Pla director de la Cooperació Valenciana 2008-20449, aprovat per Acord del Consell de 28 de desembre de 2007 (DOCV núm. 5673, de 04.01.2008), la conselleria d'Immigració i Ciutadania vol afavorir la formació especialitzada dels jóvens cooperants valencians, per mitjà de la realització d'un període de pràctiques en les seues dependències, que els permeta a les persones destinatàries una ampliació dels seus coneixements i els proporcione una visió pràctica i real de la cooperació descentralitzada, incrementant les capacitats de la cooperació valenciana.
En conseqüència, es convoquen subvencions econòmiques a persones titulades superiors universitàries, per a la realització de pràctiques de formació en la Direcció General de Cooperació al Desenrotllament i Solidaritat.
Fonaments jurídics
Per raó del que s'ha exposat, de conformitat amb el que establix la Llei 38/2003, de 17 de novembre, General de Subvencions i en el Decret 108/1992, de 6 de juliol, del Consell, pel qual es regula la concessió de beques, així com les normes generals contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
I d'acord amb el que preveu el Decret 92/2007, de 6 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, així com en el Decret 101/2007, de 13 de juliol, del Consell, pel qual s'aprova el Reglament Orgànic i Funcional de la conselleria d'Immigració i Ciutadania,
ORDENE
Primer
Convocar concurs públic per a la concessió de sis beques per a la realització de pràctiques de formació complementària en matèria de cooperació internacional al desenrotllament, en la Direcció General de Cooperació al Desenrotllament i Solidaritat.
Segon
Aprovar les bases per les quals es regix esta convocatòria, incloses com a annex I, i el model de sol·licitud per a les esmentades beques, inclòs com a annex II d'esta orde.
Tercer
L'import de les beques serà finançat a càrrec de l'aplicació pressupostària 25.36.56.655.44, línia codi comptable T4037000 dels pressupostos de la Generalitat per a l'any 2008, per un import màxim de 28.800 euros, per al període comprés entre l'1 de setembre i el 31 de desembre de 2008, estes poden prorrogar-se fins a completar un any de duració, per un import màxim de 64.800 euros, sempre que existisca consignació adequada i suficient en els pressupostos de la Generalitat per al 2009.
Quart
S'autoritza la directora general de Cooperació al Desenrotllament i Solidaritat per a adoptar les mesures necessàries per al desplegament i aplicació d'esta orde.
Contra la present orde, que posa fi a la via administrativa, es pot interposar, potestativament, recurs de reposició davant del mateix òrgan que ha dictat l'acte, en el termini d'un mes comptador des de l'endemà de la publicació, o bé, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació. Tot això de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.
València, 11 d'abril de 2008
El conseller d'Immigració i Ciutadania
RAFAEL BLASCO CASTANY
ANNEX I
Bases per les quals es convoca concurs públic per a la concessió de sis beques per a la realització de pràctiques de formació complementària en matèria de cooperació al desenrotllament, en la Direcció General de Cooperació al Desenrotllament i Solidaritat.
Base 1. Objecte
L'objecte d'esta convocatòria és la concessió de sis beques per a la realització de pràctiques de formació complementària en matèria de cooperació al desenrotllament, en la Direcció General de Cooperació al Desenrotllament i Solidaritat.
Base 2. Dotació, pagament i duració de les beques
1. Cada una de les beques està dotada amb un import de 1.200 euros per mes durant 2008 i 1.350 euros per mes durant 2009, després del certificat previ de conformitat amb les activitats de la directora general de Cooperació al Desenrotllament i Solidaritat.
2. El període de duració de les beques començarà l'1 de setembre de 2008 i finalitzarà el 31 de desembre de 2008, estes poden prorrogar-se, abans d'esta última data, mitjançant una resolució expressa de la directora general de Cooperació al Desenrotllament i Solidaritat, fins a completar un any de duració, és a dir, fins a 31 d'agost de 2009, sempre que existisca consignació adequada i suficient en els pressupostos de la Generalitat per al 2009.
Base 3. Requisits i mèrits preferents
1. Les beques objecte d'esta convocatòria s'adjudicaran per mitjà de concurs entre els diversos aspirants a estes, que reunisquen els següents requisits abans de finalitzat el termini de presentació de sol·licituds i els acrediten documentalment:
a) Tindre nacionalitat espanyola i veïnatge administratiu en qualsevol municipi de la Comunitat Valenciana.
b) Tindre entre 22 i 35 anys d'edat.
c) Estar en possessió de titulació universitària superior o complides les condicions per a obtindre.
2. Es consideraran mèrits preferents, a l'efecte d'esta convocatòria, els següents:
a) Formació de postgrau o experiència en matèria jurídica o economicofinancera.
b) Formació específica en cooperació internacional al desenrotllament, demostrable a través de la realització d'un curs o diversos que sumen, almenys, 50 hores de duració.
c) Experiència acreditada en el sector de la cooperació al desenrotllament en organismes oficials de cooperació al desenrotllament, en ONGD o qualsevol altre agent de la cooperació.
d) Experiència en països empobrits, en el sector de la cooperació internacional.
3. No podran concórrer a esta convocatòria aquelles persones que ja hagen disfrutat d'alguna de les beques del programa de cooperació internacional al desenrotllament durant un període igual o superior a 24 mesos.
Base 4. Termini i lloc de presentació de sol·licituds, i documentació que ha d'aportar juntament amb estes
1. El termini de presentació de sol·licituds serà de 15 dies hàbils comptadors a partir del següent al de la publicació d'esta convocatòria en el Diari Oficial de la Comunitat Valenciana.
2. Les sol·licituds, presentades en el formulari que s'inclou com a annex II de la present orde i que consta en la pàgina web de la conselleria d'Immigració i Ciutadania, www.cic.gva.es, es dirigiran a la Direcció General de Cooperació al Desenrotllament i Solidaritat, Plaça de Sant Nicolau núm. 2, 46350, València. Sense perjudici del que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques, els interessats poden presentar la sol·licitud i la documentació a què es referix l'apartat següent, en qualsevol dels registres següents:
- Registre General de la conselleria d'Immigració i Ciutadania, plaça de Sant Nicolau núm. 2, 46445 València.
- Delegació Territorial del Consell de la Generalitat a València, c/ Gregori Gea núm. 14, 46870 València.
- Delegació Territorial del Consell de la Generalitat a Alacant, av. Dr. Gadea núm. 10, 03109 Alacant.
- Delegació Territorial del Consell de la Generalitat a Castelló, c/ Major núm. 78, 12154 Castelló de la Plana.
3. El formulari de sol·licitud anirà acompanyat de la següent documentació, que s'acreditarà per mitjà d'original o compulsa en el moment de la presentació de les sol·licituds:
a) Fotocòpia del DNI.
b) Certificat d'empadronament, acreditatiu de la residència en la Comunitat Valenciana, anterior a l'últim dia de termini de presentació de sol·licituds.
c) Currículum Vitae.
d) Titulació superior universitària.
e) Declaració jurada de no disfrutar de cap altra beca, ajuda o activitat laboral regular.
f) Declaració responsable d'estar al corrent en les obligacions tributàries i davant de la Seguretat Social, que serà substituït pels corresponents certificats en cas de concedir-se la beca.
g) Acreditació de no incórrer en cap de les circumstàncies recollides en l'article 13.2 de la Llei 38/2003, de 17 de novembre, General de Subvencions, realitzada per mitjà de declaració responsable o a través de qualsevol dels mitjans establits en l'article 13.7 de la dita llei i articles concordants del seu reglament.
h) Documentació acreditativa de la formació de postgrau o experiència en matèria jurídica o economicofinancera, si és el cas.
i) Documentació acreditativa de la formació específica en matèria de cooperació internacional al desenrotllament (realització d'un o més cursos que sumen, almenys, 50 hores de duració), si és el cas.
j) Documentació acreditativa de l'experiència en el sector de la cooperació internacional al desenrotllament organismes oficials de cooperació al desenrotllament o en ONGD o en qualsevol altre agent social de la cooperació (certificat per mesos d'experiència), si és el cas.
k) Documentació acreditativa de l'experiència en països estructuralment empobrits en el sector de la cooperació internacional (certificat per mesos d'experiència), si és el cas.
l) Certificat de coneixement d'idiomes comunitaris distints del castellà, expedit per l'escola oficial d'idiomes o equivalent, si és el cas. Així mateix, certificat oficial administratiu de coneixement de valencià, si és el cas.
4. No seran tinguts en compte aquells mèrits que, malgrat figurar en el currículum vitae, no s'acrediten documentalment.
5. No es presentaran altres documents acreditatius de mèrits que aquells que puguen ser utilitzats per a baremar les sol·licituds de beca, d'acord amb el que preveu la base 6.1 d'esta convocatòria.
Base 5. Comissió Avaluadora
1. Per a l'examen de les sol·licituds de beques es constituirà una comissió avaluadora, presidida pel cap de l'Àrea de Cooperació al Desenrotllament i Solidaritat de la Direcció General de Cooperació al Desenrotllament i Solidaritat, de la qual formaran part:
- La cap del Servici de Planificació i Formació,
- La cap del Servici de Gestió Administrativa i Assistència Jurídica,
- Dos tècnics d'aquella direcció general, un dels quals actuarà com a secretari.
2. El funcionament de la dita comissió ha d'adaptar-se al que establix la present convocatòria i a les regles contingudes en el capítol II de títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Base 6. Barem i procés de selecció
1. La Comissió a què es referix la base anterior, elaborarà una relació prioritzada dels aspirants, segons la puntuació resultant de l'aplicació del barem següent:
a) Altres titulacions acadèmiques oficials, de grau mitjà o superior, amb independència de la titulació superior exigida com a requisit: fins a un màxim de 2 punts. Només es tindran en compte diplomatures, llicenciatures i títols de doctor.
b) Formació de postgrau en matèria jurídica o economicofinancera: fins a un màxim de 3 punts.
c) Experiència professional en l'àmbit jurídic o economicofinancer: fins a un màxim de 3 punts. En cas de treball per compte d'altri, s'aportarà el contracte de treball i la vida laboral. En cas de professionals i autònoms, llicència fiscal o IAE i certificat de col·legiació, quan procedisca, així com vida laboral i certificat de cotització en el règim especial o mutualitat corresponent.
d) Formació de postgrau específica en matèria de cooperació internacional al desenrotllament: fins a un màxim de 2 punts. No es tindran en compte aquells cursos, jornades o seminaris, de duració igual o inferior a 15 hores.
e) Experiència acreditada en el sector de la cooperació internacional al desenrotllament en organismes oficials de cooperació al desenrotllament, en ONGD o un altre agent de la cooperació, per temps igual o superior a un mes: fins a un màxim de 2 punts. S'aportarà certificat acreditatiu de l'entitat contractant i, si és el cas, còpia del contracte de treball.
f) Experiència acreditada en països estructuralment empobrits en el sector de la cooperació internacional, per temps igual o superior a un mes: fins a un màxim de 2 punts. S'aportarà certificat acreditatiu de l'entitat contractant i, si és el cas, còpia del contracte de treball.
g) Coneixement d'idiomes, inclòs el valencià: fins a un màxim de 2 punts.
2. La comissió avaluadora convocarà els candidats que hagen obtingut sis o més punts en la fase de baremació, per a comprovar, per mitjà d'entrevista, la idoneïtat del seu perfil personal i professional, així com el seu coneixement en temes de cooperació internacional al desenrotllament. La puntuació atribuïda com resultat de l'entrevista no podrà superar els set punts.
3. Finalitzat el procés selectiu, la comissió avaluadora elaborarà una proposta de concessió de beques que contindrà la relació dels beneficiaris i una borsa de reserva prioritzada, segons la puntuació obtinguda, per a cobrir les vacants que puguen produir-se.
Base 7. Concessió de beques
1. Les beques seran concedides per resolució del conseller d'Immigració i Ciutadania, a la vista de la proposta de la comissió avaluadora, en el termini màxim de tres mesos des de la publicació de la present convocatòria en el Diari Oficial de la Comunitat Valenciana. La resolució, que es publicarà en el DOCV, contindrà la relació de beneficiaris i una borsa de reserva prioritzada segons la puntuació obtinguda.
2. La falta de l'esmentada resolució dins del termini establit produirà l'efecte de la desestimació presumpta de les sol·licituds presentades.
Base 8. Drets i obligacions dels becaris, i incidències
1. Les beques objecte de la present convocatòria són incompatibles amb el gaudi de qualsevol altra beca, ajuda o activitat laboral regular. La infracció d'esta regla deixarà sense efecte la beca adjudicada, amb audiència prèvia de l'interessat.
2. La condició de becari no generarà en cap moment relació laboral o cap administrativa amb la Generalitat.
3. Als becaris, com a perceptors de subvencions públiques, els resultaran d'aplicació les obligacions recollides en l'article 14 de la Llei General de Subvencions.
4. Si el becari, com a conseqüència del desenrotllament de les tasques que haja de dur a terme, incorreguera en gastos de desplaçament, pernoctació o restauració, estos els seran rescabalats en els termes que per al personal de la Generalitat i l'adscrit funcionalment al servici d'esta establix el Decret 24/1997, d'11 de febrer, del Consell de la Generalitat, sobre indemnitzacions per raó del servici i gratificacions per servicis extraordinaris. L'aplicació de dita normativa es referirà únicament als conceptes i quanties que han de ser rescabalats, sense que això implique una modificació en la relació jurídica del becari amb l'administració.
5. Els adjudicataris de beca han de presentar, en el termini dels deu hàbils següents a la publicació de la resolució de concessió en el DOCV, la documentació següent:
a) Fitxa de manteniment de tercers segons model normalitzat disponible en l'adreça http://www.pre.gva.es/cdre/cooperació, en la qual constarà el compte bancari en què s'hagen de rebre les transferències mensuals.
b) Acreditació de la titularitat del compte bancari que s'assenyala en la fitxa de manteniment de tercers.
c) Certificats d'estar al corrent en les obligacions fiscals, de l'Agència Estatal de l'administració Tributària i de la conselleria d'Economia, Hisenda i Ocupació, i enfront de la Seguretat Social.
d) Document que acredite que ha concertat una assegurança d'accidents i malaltia professional per al temps de gaudi de la beca.
6. El dap de l'Àrea de Cooperació al Desenrotllament i Solidaritat de la Direcció General de Cooperació al Desenrotllament i Solidaritat, en qualitat de tutor dels becaris, ordenarà les activitats de formació d'estos i organitzarà el temps de dedicació a les dites activitats, que no serà superior a 35 hores setmanals.
7. El conseller d'Immigració i Ciutadania resoldrà les incidències que es produïsquen durant el període de gaudi de les beques, i deixarà sense efecte estes, amb audiència prèvia de la persona interessada, en el cas que incomplisca sense causa justificada les condicions establides en la present convocatòria, o quan no realitze l'activitat que va motivar la concessió o deixe de reunir els requisits exigits.
8. Davant de les incidències, renúncies, abandons o incompliments que deixen vacant una beca, es procedirà, si és el cas, valorades les noves circumstàncies, a cobrir-la segons l'orde establit en la borsa de reserva que resulte del procés de selecció.
9. Finalitzat el període de gaudi de la beca i amb un informe previ d'assistència, aprofitament i aptitud del cap d'Àrea de Cooperació al Desenrotllament i Solidaritat, s'estendrà el certificat corresponent.
Base 9. Suspensió de la beca
1. En cas de malaltia física o psíquica del becari, acreditada per mitjà de certificat mèdic, que impedisca la realització de les pràctiques formatives, la Direcció General de Cooperació al Desenrotllament i Solidaritat podrà concedir una suspensió temporal de la beca, per un període màxim de dos mesos. Si, transcorregut este termini, no es produïx la incorporació a l'activitat formativa, la Direcció General de Cooperació al Desenrotllament i Solidaritat podrà resoldre la beca i cobrir-la segons l'orde establit en la borsa de reserva que resulte del procés de selecció.
2. En cas de maternitat, adopció o acolliment, la dita suspensió podrà estendre's per a la mare, a petició de la interessada, fins al període de quatre mesos.
3. La suspensió comportarà la interrupció de la dotació econòmica de la beca, reprenent-se el seu pagament amb la incorporació a les activitats formatives.
4. El període de suspensió de la beca no serà comptabilitzat com a període de gaudi de la beca, als efectes del requisit de concurrència assenyalat en la base 3.3 de la present orde.